કાર્ટૂન-પ્રિન્ટ્સનાં ટી-શર્ટ પહેલાં પણ આવતાં હતાં, પણ પહેલાં લોકો કાર્ટૂન-પ્રિન્ટ પહેરીને ઘરની બહાર નીકળતા નહોતા એમ જણાવતાં ફૅશન-ડિઝાઇનર રિદ્ધિ ગાંધી કહે છે, ‘આ કાર્ટૂન-પ્રિન્ટનાં ટી-શર્ટ પહેરવાની લોકોને શરમ આવતી હતી, પણ હવે જે રીતે ફિલ્મોમાં કાર્ટૂનનું આખું સ્વરૂપ બદલાઈ રહ્યું છે એ રીતે લોકોની જોવાની દૃષ્ટિ બદલાઈ રહી છે. હવે આ કાર્ટૂન-પ્રિન્ટ ઘણા મોટા પાયા પર લોકોને પસંદ આવવા લાગી છે. હવે શરમ છોડીને લોકો ઘરની બહાર પણ કાર્ટૂન-પ્રિન્ટનાં કપડાં પહેરવા લાગ્યાં છે.’